## VALTION TUTKIMUSRAHOITUS (VTR),

## Pohjanmaan hyvinvointialue (ÖVPH)

## LOMAKKEEN TÄYTTÖOHJEET

1 HAKIJAA KOSKEVAT TIEDOT

Rahoituksen hakijoina voivat olla Pohjanmaan hyvinvointialue ja työntekijät Vanhan Vaasan sairaalassa.VTR:n hakijana voi olla vain yksi henkilö. Tutkimusrahan hakija voi olla laajemman tutkimusryhmän johtaja tai sen jäsen, tai yksittäinen tutkija. Mahdollisesti myönnettävä tutkimusraha kohdennetaan yhdelle henkilölle, joka on työ-/virkasuhteessa ÖVPH:lla. Tutkimusrahan hakijan henkilö-, osoite-, puhelin- ja muut yhteystiedot, tutkinnot, työnantajatiedot, virka tai tehtävä ilmoitetaan.

2 TUTKIMUSRYHMÄÄ KOSKEVAT TIEDOT

Kuvataan tutkimusryhmä, mikäli hakija kuuluu sellaiseen. Tutkimusryhmän kokoonpano tulee ilmoittaa. Tutkimusrahaa voi hakea kuulumatta tutkimusryhmään.

Tutkimusryhmän yhteyshenkilöstöstä on annettava pyydetyt tiedot, mikäli yhteyshenkilö on joku muu kuin hakija. Yhteyshenkilön kautta hoidetaan mahdolliset kyselyt ja täydennyspyynnöt.

3 KÄYTTÖTARKOITUS

*Tutkimuksen täydellinen nimi*

Tutkimuksen koko nimi, sillä kielellä kuin se on tutkimussuunnitelmassa ilmoitettu.

*Tutkimuksen lyhyt nimi*

Tutkimuksen lyhyt nimi, jota pääsääntöisesti pyritään käyttämään viitattaessa tutkimukseen.

Mikäli tutkimus on käsitelty tai käsitellään eettisessä toimikunnassa, käytetään samaa nimeä.

*Julkaisusuunnitelma*

Onko tutkimuksen tarkoituksena monografiaväitöskirja, osajulkaisuväitöskirja, julkaisuja tai muu tutkimus? Väitöskirjan ohjaaja ja tämän osoite/työpaikka on aina mainittava.

4 TERVEYSTIETEELLISEN TUTKIMUKSEN PAINOALUEET

Yliopistotasoisen terveystieteellisen tutkimuksen painopistealueet vuosina 2020-2023. Valitse tutkimukselle sopiva alue.

5 TUTKIMUKSEN AIKATAULU

Tutkimuksen aloitus:
Tutkimus, johon tarvitaan eettisen toimikunnan lausunto, alkaa virallisesti vasta eettisen toimikunnan annettua myönteisen lausuntonsa.

Tutkimuksen kesto tai lopetusaika:
Arvioitu päivä, jolloin potilaskontaktit tai muu materiaalin keräys/analysointi on päättynyt ja loppuraportit tai julkaisut on tehty tai väitöskirja on valmistunut.

6 RAHOITUS

*Muut kuin VTR- tutkimusrahasta myönnetyt apurahat*

Tähän kohtaan kuvataan muualta kuin TYKS / ÖVPH:lla myönnetyt tutkimusrahat, myöntämisvuodet ja euromäärät. Tähän voi myös merkitä, onko rahaa vielä jäljellä.

*Vireillä olevat muut kuin VTR-rahoituksesta haettavat apurahat*

Myös muihin rahoituslähteisiin vireillä olevat hakemukset mainitaan.

7 EETTISEN TOIMIKUNNAN KÄSITTELY

*Hyväksytty eettisessä toimikunnassa*

Tässä kohdassa ilmoitetaan mikä eettinen toimikunta, eettisen toimikunnan hyväksyminen tutkimukselle; päätöspöytäkirjan päivämäärä ja kyseisen kohdan/pykälän.

*Toimitettu eettisen toimikunnan käsittelyyn*

Mikäli tutkimusta ei ole vielä tutkimusrahahakemusta jätettäessä käsitelty, merkitään, että tutkimus on toimitettu eettisen toimikunnan käsittelyyn. Hakija on velvollinen ilmoittamaan johtajaylilääkärille päätöksestä heti saatuaan siitä tiedon.

*Toimitetaan eettisen toimikunnan käsittelyyn myöhemmin*

Vaihtoehto vain erityisissä poikkeustapauksissa.

*Ei käsitellä eettisessä toimikunnassa*

Mikäli tutkimusta ei käsitellä eettisessä toimikunnassa eikä lausuntoa pyydetä, merkitään siitä tieto tähän.

8 SUORITUSPAIKKA

*Tutkimuksen pääasiallinen suorituspaikka*

Tutkimuksen suorituspaikka on se organisaatio/toimintayksikkö, jossa tutkimus pääasiallisesti toteutetaan. Pääasiallisen suorituspaikan johtajan, mikäli hän on eri henkilö kuin tutkija, on oltava tietoinen tutkimuksesta. Hänen on myös hyväksyttävä, että tutkimusta tehdään kyseisen organisaation/toimintayksikön tiloissa.

*Muut suorituspaikat*

Mikäli tutkimuksesta merkittävä osa tehdään muualla kuin pääasiallisessa suorituspaikassa, merkitään muut yhteistyöorganisaatiot/toimintayksiköt.

*Johtajien tai johtava lääkärin / ylihoitajan / päällikön hyväksymismerkinnät*

Pääasiallisten suorituspaikkojen tulosyksikköjohtajien hyväksymismerkinnät.

9 a) TUTKIMUSSUNNITELMAN LYHENNELMÄ (1/2 sivua)

Lyhennelmän tekoon kannattaa kiinnittää erityistä huomiota. Lyhennelmässä kuvataan lyhyesti ja selkeästi tutkimuksen pääpiirteet. Tausta, tavoite ja merkitys, menetelmät, toteutus sekä julkaisusuunnitelma. Lyhennelmä tulee tehdä siten, että tutkimuksesta voidaan saada käsitys jo lyhennelmää lukemalla, liitteisiin tutustumatta.

9 b) JULKAISUSUUNNITELMA (1/2 sivua)

Lyhyt yhteenveto kaikista julkaistavaksi aiotuista artikkeleista.

10 ALUSTAVA KÄYTTÖSUUNNITELMA HAETTAVALLE VTR- TUTKIMUSRAHALLE

Tutkijan henkilökohtainen palkka ja apuhenkilöstön palkka: tutkijan ja apuhenkilöstön todellinen palkka + sivukulut x kk.

**Tarkista aina HR-yksiköstä että kokonaispalkka on oikein laskettu.**

Laitehankinnoista ilmoitetaan bruttohinta.

11 HAKIJAN ALLEKIRJOITUS

Päiväys ja hakijan alkuperäinen allekirjoitus sekä nimen selvennys. **Allekirjoittamatonta hakemusta ei huomioida.**

12. LIITTEET

 Tässä terveystutkimuksesen korvaushakemuksesa manitut asiat voi jättää tutkimusuunnitelmasta poi.

Tutkimussuunnitelma (maksimi viisi (5) sivua), josta tulee ilmetä

Tutkimuksen tausta ja kirjallisuus

Tutkimuksen tavoitteet

Tutkimuksen toteutus ja aikataulu toteutukselle

Potilaat/koehenkilöt, muu materiaali ja menetelmät

Tutkijan oma osuus tutkimuksessa ja/tai yhteistyöosapuolet (yliopisto, tutkimusryhmät yms.)

Kirjallisuusviitteet

 Julkaisuluettelo kolmelta (3) viimeiseltä vuodelta

 Hakijan ansioluettelo

 Mahdolliset asiantuntijalausunnot

Päivitetty 28.11.2022 / S. Brunell, J. Stenberg- Väänänen